[{"text_idx": "#000001", "text": "John Warburton Lee a Trystan Edwards"}, {"text_idx": "#000002", "text": "Disgrifir John Warburton-Lee ei fferm 500 erw, Gilar, yng Ngogledd Orllewin, fel \u201ccael pob duw amaethyddol yn ein herbyn. Yn y gaeaf chwytha\u2019r gwynt yn wyllt yma!\u201d Mae\u2019r tir fferm garw sy\u2019n hwynebu\u2019r gogledd yn amrywio o 900 troedfedd i 1,700, ond ers yr amodau llym, mae\u2019n benderfynol o ddangos ei fod yn bosib gwrthdroi\u2019r dirywiad mewn adar ar y fferm. Drwy weithio a\u0302 GWCT Cymru a Kings Seeds, mae John Warburton Lee a\u2019i bartner ffermio Trystan Edwards wedi ymrwymo i brosiect arddangos tair blynedd o hyd, a ariennir gan Bartneriaeth Arloesi Ewrop, er mwyn sefydlu cymysgeddau ar gyfer cnwd adar gwyllt, a rhoi bwyd allan yn ystod y cyfnod llwglyd. Dywedodd: \u201cMae bwydo ychwanegol gyda\u2019r bwcedi yn hawdd, ond bydd y cnydau gorchudd yn fwy heriol. Fel nifer o ffermydd da byw, dydyn ni ddim ag offer i hau hadau bellach, felly bydd yn rhaid i ni dalu contractwr.\u201d"}, {"text_idx": "#000003", "text": "Felly beth hoffai John ei weld yn y genhedlaeth newydd o gynlluniau amaeth-amgylchedd o\u0302l-Brexit? Mae\u2019n argyhoeddi os yw\u2019r llywodraeth eisiau cyrraedd eu targedau bioamrywiaeth, mae\u2019n rhaid iddynt ymgysylltu, ysbrydoli a chymell y gymuned ffermio. Dywedodd: \u201cCredaf fod angen mawr am newid yn y dull gweithredu. Mae ffermio\u2019n anodd ac mae llawer o ffermydd yn gweithredu ychydig yn well na lefel cynhaliaeth. Mae ffermwyr Cymreig yn gofalu am eu tir a\u2019u ffordd o fyw. Dydyn nhw ddim yn dinoethi\u2019r dirwedd yn fwriadol, a dylid eu gwerthfawrogi fel partneriaid. Mae\u2019n rhaid i gynlluniau newydd fod yn hawdd i\u2019w gweithredu ac mae ffermwyr angen mynediad i ganllawiau arbenigol. GWCT Cymru yw un o\u2019r ychydig sefydliadau sy\u2019n gallu darparu hynny ac mae croeso mawr i\u2019r arbenigedd hyn.\u201d"}, {"text_idx": "#000004", "text": "Mae\u2019r cynllun peilot yn fferm Gilar, fferm fynydd yng Ngogledd Orllewin Cymru, wedi dangos gwir botensial yn barod. Mae\u2019r cyfrifiadau eleni\u2019n dangos, yn y flwyddyn gyntaf, bod tunnell o borthiant atodol a chwe erw o gnydau gorchudd wedi arwain at chwe gwaith yn fwy yn nifer yr adar ffermdir. Dywedodd John: \u201cCredaf y byddai\u2019n wych petai gynlluniau syml fel hyn yn galluogi ffermwyr i gyflawni buddion amgylcheddol law yn llaw a chynhyrchu cig. Mae gennym dystiolaeth ei fod yn gweithio a byddwn yn parhau i\u2019w fonitro. Rwy\u2019n obeithiol y gallwn ddangos i\u2019r Llywodraeth a ffermwyr ei fod yn weithred hynod o syml ac effeithiol iawn. Petai nifer uchel yn cymryd rhan, credaf y gallai fod yn help mawr i wrthdroi\u2019r dirywiad mewn bioamrywiaeth yng Nghymru.\u201d"}]